
	ΔΕΛΤΙΟ ΤΥΠΟΥ 

Η ελεύθερη συνταγογράφηση είναι κατάκτηση και δικαίωμα όλων των γιατρών και όχι εργαλείο έμμεσου εκβιασμού από την πολιτεία

Με αφορμή επιστολή της  Eπαγγελματικής Ένωσης Παθολόγων Ελλάδος  (ΕΕΠΕ) προς το Υπουργείο Υγείας σχετικά με το δικαίωμα συνταγογράφησης, στην οποία αναφέρεται ότι «Κατά τη διάρκεια της τελευταίας διαδικτυακής συζήτησης σχετικά με το θεσμό του Προσωπικού Γιατρού  διαπιστώσαμε με έκπληξη πως ο Υπουργός Υγείας Θ. Πλεύρης και ο Γενικός Γραμματέας Μ. Θεμιστοκλέους υπαινίχθηκαν ότι η πρόσβαση των παθολόγων στην ηλεκτρονική συνταγογράφηση και κατ’ επέκταση στην έκδοση παραπεμπτικών και συνταγών είναι υπό συζήτηση. Συγκεκριμένα ανέφεραν ότι εάν θέλουν οι παθολόγοι να έχουν πρόσβαση στο σύστημα συνταγογράφησης του ΕΟΠΥΥ θα πρέπει να αναλάβουν και αυτοί κάποιον ελάχιστο πληθυσμό ευθύνης ως προσωπικοί ιατροί», στέλνουμε ηχηρό μήνυμα προς όλους τους εμπλεκόμενους :
Ότι η ελεύθερη συνταγογράφηση αποτελεί ιατρική πράξη, είναι αναφαίρετο δικαίωμα του κάθε γιατρού που έδωσε τον Όρκο του Ιπποκράτη και κατακτήθηκε με την συμβολή και του Συλλόγου μας εδώ και μια δεκαετία. Δεν μπορεί να αποτελεί εργαλείο έμμεσου εκβιασμού από την ηγεσία του Υπουργείου Υγείας και τον αντιιατρικό ΕΟΠΥΥ.

ΑΠΟ ΤΟ ΓΡΑΦΕΙΟ ΤΥΠΟΥ ΤΟΥ ΙΣΛ

	          

	




		

	

	




		

	

	




	



